section_heading: Karijera
paragraph_text: Nakon kratkog boravka u juniorskom timu, Salihamidžić je prebacen u prvi tim HSV-a, gdje ubrzo postaje jedan od najboljih igraca. Jedan period stanovao je kod saigrača Francisca Copada, inače porijeklom Španjolca. Tamo je upoznao njegovu sestru Ester s kojom je još uvijek u vezi. Nakon izvanrednih igara u Hamburgu, mnogi veliki klubovi su bili zainteresirani za njegove usluge, među njima velikani kao što su FC Barcelona i Bayern München. Hasan se odlučio za Bayern, koji mu je bolje odgovarao, jer je htio ostati i igrati u Njemačkoj. U svojoj prvoj sezoni u Bayernu postigao je nekoliko ključnih pogodaka u Ligi prvaka (Barcelona, Manchester United), koji su Bayern odveli u finale najjačeg europskog natjecanja.